**ZAPISNIK**

**s 7. redne seje Sveta Krajevne skupnosti Bučna vas, ki je bila, dne 26.2.2020, v prostorih Krajevne skupnosti Bučna vas, s pričetkom ob 19 uri.**

Na seji so bili prisotni:   
- Tomaž Zoran, predsednik Sveta KS,  
- Branko Kralj, podpredsednik Sveta KS,  
- Dušan Brudar, član Sveta KS,  
- Anton Papež, član Sveta KS,  
- Mojca Ljubi, članica Sveta KS,  
- Niko Potočar, član Sveta KS,  
- Matic Vidic, član Sveta KS,  
- Marija Debevec Rakoše, članica Sveta KS,

- Peter Kostrevc, član Sveta KS.

- Janez Ogulin, Policijska postaja Novo mesto

Opravičeno odsotni:  
- /

Sejo je pričel in vodil predsednik Sveta KS Bučna vas Tomaž Zoran, po naslednjem dnevnem redu:

1. Ugotovitev sklepčnosti

2. Potrditev zapisnika

3. Romska problematika

4. Razno

**K 1. Točki  
Ugotovitev sklepčnosti Sveta KS Bučna vas**

Predsednik Sveta KS Bučna vas je ugotovil, da je na seji prisotnih devet članov Sveta KS Bučna vas, kar je več kot polovica in s tem je seja sklepčna.

**SKLEP:**

**Seja Sveta KS Bučna vas je sklepčna.**

**Sklep je bil soglasno sprejet.**

**K 2. Točki**

**Potrditev zapisnika 6. redne seje Krajevne skupnosti Bučna vas**

Pripomb na zapisnik ni bilo.

**SKLEP:**

**Svet KS Bučna vas sprejme zapisnik 6. redne seje sveta KS Bučna vas.**

**Sklep je bil soglasno sprejet.**

**K 3. Točki**

**Romska problematika**

Predsednik krajevne skupnosti Bučna vas, Tomaž Zoran je predstavil videnje naših krajanov do romske problematike in pozval direktor policijske postaje Novo mesto g. Janez Ogulin, da poda poročilo PU Novo mesto za romska naselja. G. Janez Ogulin je poudaril ne more poročati za posamezna naselja temveč za celotno krajevno skupnost Bučna vas. V letu 2019 so opravili 97 hišnih preiskav, podali 4 predloge na sodišče in zasegli 11 osebnih vozil.

Člani KS Bučna vas so podali mnenje, da je nedopustno, da romi posedujejo s tako veliko količino orožja, da izstrelki iz tega strelnega orožja letijo po celotni krajevni skupnosti ter tako ogrožajo krajane in lastnino (npr. prestreljeni strešniki, avtomobili, kamp prikolice,…). Število neljubih dogodkov se neprestano povečuje in s tem krajani smatrajo, da PU Novo mesto ne opravlja sovjega dela. Člani KS bučna vas so predlagali, da PU Novo mesto podaja tedenska poročala o izvedenih aktivnostih na ozemlju krajevne skupnosti Bučna vas. Izpostavilo se je tudi dejstvo o rojevanju otrok mladoletnim staršem oz. zakaj se takih otrok ne preda v rejništvo.

Direktor PU NM je predlagal tedenske sestane na temo romske problematike saj bi na tak način lahko podali mnogo več koristnih informacij. Poudaril je tudi dejstvo, da romski otroci niso zaželenih pri rejnikih.

**Svet KS Bučna vas se seznanja s stanjem romske problematike in zahteva pisna tedenska poročila o izvedenih aktivnostih na predelu KS Bučna vas s strani PU Novo mesto.**

**Sklep je bil soglasno sprejet.**

**K 4. Točki**

**Razno**

Tomaž Zoran je seznanil člane KS Bučna vas, da potekajo pogovori o organizaciji 3. olimpijade krajevnih skupnosti Novo mesto. Predlagan termin izvedbe olimpijade je sobota, 16.5.2020. Člani KS Bučna vas smo soglašali, da se udeležimo 3. olimpijade krajevnih skupnosti novo mesto.

V teku je projekt izgradnje optičnega omrežja (RUNE) v nepokritih predelih mestne občine novo mesto. Rok izgradnje optičnega omrežja je oktober 2021.

Branka Kralj se pooblašča, da pridobi ponudbo za izdelavo 50 kratkih majic s potiskom.

Ker ni bilo več razprave, se je predsednik prisotnim zahvalil za sodelovanje in prisotnost na seji ter le-to zaključil ob 21.00 uri.

Zapisal:

Branko Kralj Tomaž Zoran  
podpredsednik Sveta KS predsednik Sveta KS